Antsla Valla Kultuurikeskus

Franzobel: ''Trompetipuu''
2024-03-09 19:00 - 21:30 (Europe/Helsinki) | Antsla Kultuurikeskus, Kooli tee 19, Antsla, Võrumaa, 66403, Eesti
Need anekdoodid, mis algavad sõnadega: „Mees läks arsti juurde ja…“ on alati olnud naljalugude esikümnes. See on ka loomulik, sest eks ole ju tervis meie kõige kallim vara.
Meie veidi pöörases komöödias käis pereisa Adam arsti juures veel enne, kui lugu üldse pihta hakkabki. Millise diagnoosi ta sealt koju toob ja kuidas see pöörab pahupidi kogu väikese perekonna elu, kus igaühel on omad ambitsioonid, painavad hirmud ja saladused, mille varjamisega nähakse kurja vaeva, seda kõike püüab väimees Bernhard kirjutada oma näidendisse. Samas muretseb ta ise haiglaselt oma tervisliku seisukorra pärast. Tema naise Carmeni ja ämma Julya meelest pole näidendi kirjutamine sugugi hea mõte, sest haigused on tõsised asjad ja nendega nalja ei tehta. On neil naistelgi ju omad tervisemured.
Adam püüab tekkinud olukorrast ja väärarusaamadest kasu lõigata. Eriti siis, kui ootamatult ilmub ukse taha tema noorpõlvekallim Olga. Majateener Wladimir näeb kurja vaeva, et mõista, kes mida mille kohta teab ja kelle juuresolekul ei tohi millest rääkida.
Kuigi esialgu võib paista, et mõni inimene ongi haige, vähemalt ülekantud tähenduses, siis tegelikult pole tõsist viga kellelgi ja elu võib oma väljakujunenud rööbastel rõõmsa hoolimatusega edasi veereda.

Lavastaja: Eero Spriit.
Mängivad: Helgi Sallo, Jüri Vlassov, Ott Sepp, Inga Lunge, Riho Rosberg

Etenduse kestus 2 h ja 15 min (koos vaheajaga)
Avatud kultuurikohvik
Piletid müügil kohapeal ja internetis:
Piletimaailm https://www.piletimaailm.com/performances/124170-trompetipuu
Piletilevi https://www.piletilevi.ee/est/piletid/teater/draama/franzobel-trompetipuu-81921/

Vallavillak
2024-03-12 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Meelelahutuslik mälumäng, kus saad oma teadmisi proovile panna erinevatel teemadel.

Rikas keel laulu- ja tantsumängudes
2024-03-14 17:00 - 18:00 | Antsla Kultuurikeskus, Kooli tee 19, Antsla, Võrumaa, 66403, Eesti
Tähistame koos emakeelepäeva 14.märtsil kell 17.00 Antsla Kultuurikeskuses.
Esinevad õpilased Antsla Gümnaasiumist ja Antsla Muusikakoolist ning Tantsuselts Pärliine ja Tantsukool Tantsutsoon lapsed ning noored.

Kino "Biwa järve 8 nägu"
2024-03-18 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
Film kinodes 9. veebruarist 2024
“Biwa järve 8 nägu” tõlgib vanad Jaapani armastuslood Peipsiäärsete kalurite ja nende laste igatsuste ja ihade keelde. Filmi peategelaste hingeseisundit vaadatakse läbi kaheksa idamaise poeetilise motiivi: koju pöörduvad purjekad, ehapuna, esimene lumi, öine vihm, sügisene täiskuu, õhtune templikell, ootamatu tuuleiil, metshanede äralend. Need ilusa kurbuse motiivid raamivad kaheksat omavahel põimuvat julma, ennast ja teisi hävitavat armastuslugu. Jaapani animismist pärit kõige elava ja elutu hingestamine, koomiline shunga erootika ja alandlik külafatalism sulavad kokku väikese kogukonna spirituaalseks ja nõiduslikuks maailmaks, kus veel usutakse, et ollakse kõiksusega seotud.
Filmi stsenaariumi alguspunktiks on saksa japanofiil Max Dauthendy 1911. aastal ilmunud samanimeline raamat, mis on eesti keeles ilmunud Loomingu Raamatukogus 2005. aastal.
Filmi režissöör ja stsenarist on Marko Raat, peaprodutsent Ivo Felt, produtsent Dora Nedeczky, kaasprodutsendid Mark Lwoff ja Misha Jaari. Film on loodud Allfilmi ja Bufo (Soome) koostöös. Filmi operaator on Sten-Johan Lill (ESC), kunstnik Kristina Lõuk, kostüümikunstnik Reet Aus, grimmikunstnik Liisi Põllumaa, monteerija Jaak Ollino Jn, helilooja Jakob Juhkam, helirežissöör Karri Niinivaara.
Filmis kõlab ka Soome artisti Lyyti muusika.
Mängivad Elina Masing, Tiina Tauraite, Jan Uuspõld, Meelis Rämmeld, Tommi Korpela, Kärt Kokkota, Toomas Saarepera, Jüri Vlassov, Hendrik Toompere, Maarja Jakobson, Jarmo Reha, Simeoni Sundja, Liina Tennosaar, Peeter Tammearu, Erki Laur.
Filmi tootmist toetasid Eesti Filmi Instituut, Eesti Kultuurkapital, Soome Filmi Instituut, Soome telekanal YLE ja Tartu Filmifond.

PLMF KEVADKONTSERT
2024-03-19 19:00 - 20:00 | Võrumaa
Kevadisel kontserdil kõlavad imelised viiuli ja klaverihelid.
Esinevad andekad muusikud Sigrid Kuulmann (viiul) ja Kirill Lissijenko (klaver).

Sigrid Kuulmann-Martin on lõpetanud Tallinna Muusikakeskkooli ning Eesti Muusika- ja Teatriakadeemia (EMTA, õppejõud Tiiu Peäske). Ta on täiendanud end Londonis Guildhall School of Music and Drama’s ja Düsseldorfis Robert Schumann Hochschule’s maestro David Oistrahhi õpilase prof. Rosa Faini viiuliklassis. Tema mängu on juhendanud teiste hulgas ka professorid Igor Bezrodny, Dmitri Sitkovetsky, Michaela Martin, Pavel Vernikov, Yfrah Neaman ja Jüri Gerretz ning õpinguid on toetanud Corporation of London, British Council Baltic States, Deutscher Akademischer Austauchdienst ja Eesti Kultuurkapital. S. Kuulmann-Martin on rahvusvahelise H. Elleri nim. viiuldajate konkursi ja mitmete teiste konkursside laureaat-preemiavõitja, esinenud solisti ja kammermuusikuna paljudes Euroopa riikides ja Skandinaaviamaades.

Kirill Lissijenko alustas klaveriõpingud 11-aastaselt ja lõpetas kooli eksternina. Georg Otsa nimelises Muusikakoolis õppis ta Ia Remmeli ja Ralf Taali klaveriklassis. Eesti Muusika- ja Teatriakadeemia lõpetas Kirill 2010. aastal, olles seal õppinud prof. Lilian Semperi, Irina Zahharenkova, Age Juurikas klaveriklassis. 2016. aastal lõpetas ta Sibeliuse Akadeemia magistriõpingud Hui-Ying Liu-Tawaststjerna klaveriklassis ja Eesti Muusika- ja Teatriakadeemia magistriprogrammi Matti Reimanni kammermuusika klassis. Kirill on täiendanud ennast niisuguste tipp-pianistide meistrikursustel nagu Tamas Ungar, Rolf Plagge, Cyprien Katsaris, Daniel Pollack. Ta on edukalt esinenud Helmi Valtmani fondi konkursil ning “Con Brio” klaverikonkursil Tallinnas. 2015. aastal sai ta International Alion Baltic competition II preemia. Ta esineb regulaarselt Eestis, Soomes, Rootsis, Itaalias ja Venemaal nii solistina kui ka kammermuusikuna koos tuntud interpreetidega nagu Nadia Kurem, Sigrid Kuulmann, Aare Tammesalu, Kristina Kriit, Toomas Vavilov, Neeme Ots, Andre Cebrian Garea, Maria Veretenina.
www.lissijenko.com

Pilet 10 eurot, pensionärid 7 eurot, alla 18.a tasuta.

Tantsulavastus "Soledad"
2024-03-21 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Lavastuses ,,Soledad’’ kohtuvad flamenkokultuur ja kaasagne tants. Laval on muusikud Hispaaniast, Kanadast ja Eestist ning koos eesti flamenkotantsijaga liigutakse läbi üksilduse erinevate etappide ja meeleolude.
,,Soledad’’ ehk ,,Üksildus’’ on lavastus üksiolemisega kaasnevast vabadusest ja barjääridest, mida peame enda ja teiste vahele seadma. Olles küll vaba oma piiritletud ruumis, satume me silmitsi iseendaga, selle kõige otsesemas ja tooremas vormis. Isolatsioon oma duaalsuses võib olla rahustav ja rahutuks tegev, pelgupaik kui ka ajend otsimaks võimalust sellest põgeneda. (Flamenko)artistina tundide viisi treeningsaalis veetes ja üksi iga oma väikest liigutust või heli nüanssi lihvides on tihtipeale vaja toime tulla ka iseenda kahtluste ja hirmudega. Kõike seda selleks, et kohtuda teiste omasugustega laval, hetkeks koos luua ja nautida ning siis taaskord oma teed minna, tagasi sinna, kus ollakse juba koduselt üksi. Mis on aga see, mis paneb inimest end jäädavalt teistest eralduma?
Lavastaja, koreograaf ja esitaja: Ingrid Mugu
Dramaturgiline konsultant: Heili Lindepuu (ILIEH teater)
Muusikaline kujundus: Tjebbe Broek, Dennis Duffin, Indira Aparici Alcazar
Muusikud: Dennis Duffin (flamenko- ja elektrikitarr), Indira Aparici Alcazar (vokaal), Aneta Varts (löökpillid)
Kunstnik: Nele Sooväli
Valguskujundus: Chris Kirsimäe
Helitehnik: Erki Paju
Graafiline disain, fotod ja videod: Kadi Aare
Korraldus ja tehniline teostus: Eesti Tantsuagentuur
Kestus: 50 min
Eesti Tantsuagentuuri ja kohalike kultuurikorraldajate eestvedamisel toob TantsuMENÜÜ tantsuetendused kõikjale Eestis.
Toetajad: Kultuuriministeerium, Eesti Kultuurkapital, Pakenditööstus
www.tantsuagentuur.ee

OSTA PILET FIENTA.COM: https://fienta.com/et/tantsumenuu-lavastus-muutus-79344

Kaika Teatriklubi etendus "Ähijärve bussipeatus"
2024-03-28 19:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Lavastaja Agu Trolla
Osades:
Kaspar Kurve
Jaak Sachris
Liisa Sachris
Paula Solvak
Sirle Ruotsi
Kadri Janson
Damaara Dräbtsinskaja
Sirle Vainola
Uku Freiberg
Mihkel Nurmet

pilet 5 eur

Sügismeloodia kevadpidu
2024-04-02 16:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Antsla Eakate klubi Sügismeloodia ootab oma sünnipäeva tähistama!
Osavõtt 5 eur
Osalemisest anna teada HILJEMALT 26.märts Maia, 5622 4614 maiaparts46@gmail.com

Tsooru mälumängur 2023-2024
2024-04-07 14:00 - 17:00 | Tsooru Rahvamaja, Tsooru, Antsla vald, Võrumaa, Eesti

Vallavillak - finaal
2024-04-09 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti

Aianduskoolitused Kristiina Kikkasega – VI / viimane koolitus
2024-04-11 18:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Aiandushuvilistele tuleb taas koolitust tegema Kristiina Kikkas!
Kursusel võimalik saada koolitusmaterjalid paberkandjal, soovi korral ka meili peale
Osalustasu 12 eur/kord

INFO ja REGISTREERIMINE:
kultuur@antsla.ee
55648348

Koolitus toimub üks kord kuus perioodil november 2023 – aprill 2024
Teemad:
Neljapäev, 11. aprill 2024 – Varjuaed (Mis see on?), rajamine, taimed, hooldus .Aiatööriistad. Mida eelistada? Õiged töövõtted.

Kes on Kristiina Kikkas?
Olles paarkümmend aastat hobiaednik ja omandanud praktilisi kogemusi, viis soov aiandusest rohkem teada ning kõike teadlikumalt ja lihtsamalt teha, õppima Räpina Aianduskooli, kus omandasin maastikuehitaja eriala ja Hiiumaa Ametikooli linnaaedniku erialale. Mul on 4. tase aianduses.
Olen oma ettevõtte Kristiina Iluaed OÜ asutaja, mis peamiselt tegeleb aiaprojektide koostamisega ja aiandusalase nõustamisega.

Tantsuõhtu ansambliga MAMA
2024-04-12 20:00 - 2024-04-13 00:00 | Uue-Antsla Rahvamaja, Uue-Antsla, Antsla vald, Võrumaa, Eesti
Siin see on – kauaoodatud tantsuõhtu ansambliga MAMA!
Otsi peokingad välja ja tantsime end hingetuks!
Ansambel MaMa endast: esitame muusikat polkast – rock’ini ja valsist – rock´n rollini. Laulame üldjuhul emakeeles. Koosseisu kuuluvad Mati ja Margus. Esimene mäletatav esinemine (kuigi enne seda oli vist veel ) oli 10. veebruar 2007 a. Pärnumaal pulmas, millest väike videolõik jõudis isegi Reporterisse. Isamees, (sel korral oli naissoost) kes väitis, et ta ei suutnud ühtegi mängu pulmas teha sellepärast, et “orkester” oli liiga hea ja ta ei tahtnud rahvast segada, las tantsivad… Sellest päevast on saanud ka MaMa sünnipäev.

Avatud on KOHVIK.

Kui soovite istuda oma seltskonnaga ühes lauas aga ostate piletid eraldi, siis andke meile teada, millised piletiomanikud ühte lauda eelnevalt sätime.
Kontakt: tel 56686466 / Kati Velner

Kohtumiseni tantsuplatsil

Pilet eelmüügist (Fienta.com) 15 eur, kohapeal (vabade kohtade olemasolul) 18 eur

Antsla Muusikakool 50
2024-04-13 16:00 - 17:00 | Antsla Kultuurikeskus, Kooli tee 19, Antsla, Võrumaa, 66403, Eesti
Antsla Muusikakool peab juubelit!
50. aastapäeva pidulik kontsert ja koosviibimine endiste õpetajate, õpilaste ja sõpradega toimub laupäeval, 13 aprillil kell 16:00 Antsla kultuurikeskuse saalis.
Kaastegev Liivimaa Noorteorkester ja dirigendid Jose Ramirez Page ja Anton Kogan
Hea vilistlane!
Kui sul on ilusast kooliajast jagada fotomälestusi, siis anna sellest teada meilile tamm.jaan@gmail.com.
Võtame sinuga ühendust!

Jürikuu talgud Tsoorus
2024-04-20 10:00 - 17:00 | Tsooru Rahvamaja, Tsooru, Antsla vald, Võrumaa, Eesti

Antsla Puhkpilliorkester 40
2024-04-20 16:00 - 17:00 | Antsla Kultuurikeskus, Kooli tee 19, Antsla, Võrumaa, 66403, Eesti
Antsla Puhkpilliorkester peab 40-ndat juubelit laupäeval, 20. aprillil kell 16:00.
Tule kuula mõnusat muusikat ja meenutame möödunud sündmusi!

JÄÄB ÄRA! Kriisiõppus - Saame hakkama, Antsla vald!
2024-04-29 18:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
ESMASPÄEVAL, 29.APRILL kell 18.00 toimub Antsla Kultuurikeskuses päästeameti ja Eesti Naabrivalve poolt läbi viidav kriisiõppus elanikele.
‼️ Osalemiseks vajalik registreerimine: info@naabrivalve.ee
või helista 652 2522
NB! Koolitus toimub, kui osaleb vähemalt 10 inimest

Tsooru kevadlaat 2024
2024-05-18 09:00 - 14:00 | Tsooru Rahvamaja, Tsooru, Antsla vald, Võrumaa, Eesti

Antsla Muusikakooli lõpuaktus
2024-05-28 17:30 | Antsla Kultuurikeskus, Kooli tee 19, Antsla, Võrumaa, 66403, Eesti
Antsla Muusikakooli lõpuaktus teisipäeval, 28 mail kultuurikeskuse saalis kell 17:30
Vaata lisaks:
https://antslamuusikakool.weebly.com/

Muusikastuudio kevadkontsert "Üks väike rõõm"
2024-05-29 18:00 | Veski Pubi, Veski 10, Antsla, Võrumaa, 66403, Eesti
Antsla Kultuurikeskuse muusikastuudio juhendaja Cathlen Haugas ootab hooaja lõpetamise kevadkontserdile, kus astuvad üles solistid, noorteansambel, naisansambel “Küsimärk”.
Kaasateevad – kitarril Rolf Saarna ja löökpillidel Enrik Rapur.
Näha saab ka kunstiringi näitust, juhendaja Ebe Lindorg

Vihma korral Antsla Kultuurikeskuses

Pakleri galerii
2024-06-07 13:00 - 2024-06-20 16:00 | Kauplus Pakler, Jaani 4, Antsla, Võrumaa, Eesti
Avame kunstinäituse endises Pakleri kaupluse ruumides – Jaani 4, Antsla.
Näitusel osalevad Antsla Kultuurikeskuse kunstistuudio, Antsla Gümnaasium ja Kuldre Kool.
TASUTA
Avatud T-P kell 13.00-16.00 7.-20. juuni

Tantsuselts Pärliine tänukontsert IGA SAMM ON ÕIGE!
2024-06-13 19:00 | Antsla Kultuurikeskus, Kooli tee 19, Antsla, Võrumaa, 66403, Eesti

Meistrite Päev 2024
2024-06-16 13:00 - 16:00 | Antsla kesklinn, Veski, Antsla, Võrumaa, 66403, Eesti

Tsooru jaaniõhtu
2024-06-22 21:00 | Tsooru Rahvamaja, Tsooru, Antsla vald, Võrumaa, Eesti

Hauka Rock 2024
2024-07-07 - 2024-07-13 | Antsla Kultuurikeskus, Kooli tee 19, Antsla, Võrumaa, 66403, Eesti

Noorte bändilaagri Hauka Rock 2024 kontsert
2024-07-12 18:00 - 19:00 | Antsla Kultuurikeskuse õu, Kooli tee 19, Antsla, Võrumaa, 66403, Eesti
Kontserdil astuvad üles laagri õpetajad ja noored

Hauka Laada kontserdid - Curly Strings Augulaval
2024-07-16 08:00 - 17:00 | Võrumaa
Hauka Laat 2024 muusikalise programmi avab unikaalses kontsertpaigas, Antsla Augulaval, ansambel Curly Strings.
Curly Strings on akustiline neljast liikmest koosnev ansambel, mis ammutab inspiratsiooni osalejate isiklikust pärimusest praeguses Eesti kultuuriruumis. Nende originaalloomingu peamisteks alustaladeks on intensiivne ja mänguline musitseerimine, meeldejäävalt ilusad meloodiad ja siiras esitus. Ansambli tõus sabatähena Eesti muusikataevasse 2013. aastal oli omamoodi fenomen tänu millele jõudis bändi looming paljude Eestlaste südametesse, kuhu ta on jäänud tänapäevani.
Koosseis:
Eeva Talsi – viiul, laul
Taavet Niller – kontrabass, laul
Peeter Priks – kitarr, laul
Villu Talsi – mandoliin, laul

Hauka Laada kontserdid - Curly Strings Augulaval
2024-08-09 21:00 | Antsla Augulava, Tamme, Antsla, Võrumaa
Hauka Laat 2024 muusikalise programmi avab unikaalses kontsertpaigas, Antsla Augulaval, ansambel Curly Strings.
Curly Strings on akustiline neljast liikmest koosnev ansambel, mis ammutab inspiratsiooni osalejate isiklikust pärimusest praeguses Eesti kultuuriruumis. Nende originaalloomingu peamisteks alustaladeks on intensiivne ja mänguline musitseerimine, meeldejäävalt ilusad meloodiad ja siiras esitus. Ansambli tõus sabatähena Eesti muusikataevasse 2013. aastal oli omamoodi fenomen tänu millele jõudis bändi looming paljude Eestlaste südametesse, kuhu ta on jäänud tänapäevani.
Koosseis:
Eeva Talsi – viiul, laul
Taavet Niller – kontrabass, laul
Peeter Priks – kitarr, laul

SYNNE VALTRI JA TOOMAS LAUR - laadalava
2024-08-10 11:00 - 17:00 | Antsla kesklinn, Veski, Antsla, Võrumaa, 66403, Eesti
Laupäeval, 10. augustil kell 11.00 ja 13.00 ootame sind ja sinu sõpru laadalava juurde, kus Synne Valtri paneb koos kitarrist Toomas Lauriga Hauka Laada lõbusalt kõlama! 🤗
NB❗ Kontsert on kõikidele laadalistele täiesti TASUTA❗
#haukalaat2024

Hauka Laada kontserdid - Kõrsikud + Linalakk Augulaval
2024-08-10 20:00 | Antsla Augulava, Tamme, Antsla, Võrumaa
Hauka Laat 2024 muusikalise programmi osana astuvad Antsla Augulaval üles Linalakk ja Bonzo TRIO ning ansambel Kõrsikud
Linalaka muusika on mõnusalt kaasahaarav ning nii mõnigi lugu võib kuulajat saatma jääda mitmeks päevaks, kui mitte terveks eluks.
Bonzo ja Linalaka koostöö sai alguse konkursil Eesti Laul 2023, kus osaleti Linalaka kirjutatud looga «Aeg».
Kaasategev: Jaagup Jürgel – kitarr
Kõrsikud
Kõrsikud on 2012. aastal loodud muusikaline kooslus, mille moodustavad kolm suurt ja muhedat eesti meest – BONZO (Andrus Albrecht), ORELIPOISS (Jaan Pehk), PÄSS (Alari Piispea). Esitatakse ainult emakeelset muusikat, mis sisaldab nii töötlusi kui ka omaloomingut nauditavas ettekandes.

LÕÕTSAVÄGILASED- HAUKA LAADA LAADALAVA
2024-08-11 11:00 - 17:00 | Antsla kesklinn, Veski, Antsla, Võrumaa, 66403, Eesti
Laada viimasel päeval on oodata vahvat muusikat!🥳
Pühapäeval, 11. augustil kell 11.00 ja 13.00 ootame sind ja su sõpru laadalava juurde, kus Lõõtsavägilased pakuvad Hauka Laadal rõõmsat meelelahutust!
Ära unusta – kontsert on kõikidele laadalistele täiesti TASUTA❗
@ haukalaat2024
